อยุธยาชวนแม่หาหุ้นกู้เสนอขายกองทุน23ปี
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

โพสต์ทูเดย์ — บลจ.อยุธยาคุยธนาคารกรุงศรีอยุธยา หาหุ้นกู้เอกชนตั้งกองทุนอายุ 23 ปี เพิ่มผลตอบแทนผู้ลงทุน ศึกษาออกกองทุนซื้อพันธบัตรรัฐต่างประเทศเสริมเกาหลีใต้ 
นายอาสา อินทรวิชัย ผู้ช่วยกรรมการผู้จัดการ ฝ่ายการลงทุนตราสารหนี้ บริษัทหลักทรัพย์จัดการกองทุน (บลจ.) อยุธยา เปิดเผยว่า บริษัทอยู่ระหว่างศึกษาร่วมกับธนาคารกรุงศรีอยุธยา ซึ่งเป็นบริษัทแม่ เพื่อออกกองทุนที่ลงทุนในหุ้นกู้เอกชนอายุประมาณ 2–3 ปี และการตั้งกองทุนไปลงทุนในพันธบัตรรัฐบาลในต่างประเทศ อายุ 23 ปี ซึ่งคาดว่าน่าจะสามารถตั้งได้ภายในปีนี้
“ปีที่ผ่านมา การลงทุนในตราสารหนี้ระดับต่ำกว่าระดับที่ลงทุนได้ (Junk Bond) ให้ผลตอบแทนที่ดีมาก ตราสารหนี้เรตติ้ง CC–CCC ให้ผลตอบแทน 101% ตราสารหนี้เรตติ้ง B–BB ให้ผลตอบแทน 70% เพราะสเปรดปรับตัวลดลงมากกว่าครึ่งคิดเป็นผลกำไรมหาศาล ในปีนี้แม้โอกาสที่จะทำกำไรไม่มากเท่าปีที่ผ่านมา แต่ก็ยังน่าสนใจ โดยเฉพาะตราสารหนี้ในเอเชีย” นายอาสา กล่าว
สำหรับกองทุนพันธบัตรรัฐบาลเกาหลีใต้ในปีนี้จะทยอยครบอายุประมาณ 4,500–4,700 ล้านบาท ซึ่งไม่มากนัก เพราะบริษัทเริ่มออกกองทุนช่วงปลายปี จึงมั่นใจว่าจะหากองทุนใหม่มารองรับเม็ดเงินเก่าเหล่านี้ได้ทั้งหมด โดยเน้นกองทุนพันธบัตรเกาหลีใต้อายุไม่เกิน 1 ปี แม้ผลตอบแทนจะลดลง แต่ยังสูงกว่าพันธบัตรไทยที่อายุใกล้เคียงกันอยู่ประมาณ 0.20.3% หลังป้องกันความเสี่ยงอัตราแลกเปลี่ยนแล้ว